
                   HARJU MAAKOND

              ANIJA VALLAVALITSUS


Vastavalt nimekirjale






Meie: 31.08.2026 nr 7-1/1122
Teade kohaliku omavalitsuse eriplaneeringu ja keskkonnamõju strateegilise hindamise algatamisest
Anija vallavolikogu 13.08.2026 otsusega nr 1-3/51 algatati  kohaliku omavalitsuse eriplaneering ja selle keskkonnamõju strateegiline hindamine ühe tuuleenergeetika arendusala kavandamiseks. Eriplaneeringu eesmärk on välja selgitada sobivaim asukoht ühe elektrituulikute pargi (tuulepargi) ning selle toimimiseks vajaliku taristu (sh teed, elektrivõrgud ja liitumisrajatised) püstitamiseks Anija vallas.
Planeeringu menetlemise käigus viiakse läbi asukoha eelvalik. Sobiva ala leidmisel määratakse seal tuulepargi ehitusõigus ja muud seadusest tulenevad tingimused.
Planeeringuala hõlmab Anija valla territooriumil nelja potentsiaalset arendusala kogupindalaga ligikaudu 1980 hektarit, kus on arvestatud vähemalt 1,5 km kaugust tiheasustusaladest.

Ala nr 1 hõlmab valdavalt Lükati, Rooküla ja Pikva küla territooriumi (ligikaudu 980 ha).

Ala nr 2 hõlmab valdavalt Looküla, Ülejõe ja Vikipalu küla territooriumi (ligikaudu 370 ha).

Ala nr 3 hõlmab valdavalt Vikipalu küla territooriumi (ligikaudu 430 ha).

Ala nr 4 hõlmab valdavalt Linnakse küla territooriumi (ligikaudu 200 ha).

Täpne planeeringuala piir on esitatud algatamise otsuse Lisas 1 (Asendiskeemid). Planeeringuga määratakse üks tuuleenergeetika arendusala, kuhu on lubatud püstitada kokku kuni 7 elektrituulikut.

Algatamise otsusega on võimalik tutvuda: Anija vallavalitsuse dokumendiregistris  ja Anija vallavalitsuses (F.R.Kreutzwaldi tn 6, Kehra linn) eelneval kokkuleppel.
Teade on saadetud planeerimisseaduse § 96 lg 7 kohaselt.
Lugupidamisega 
/allkirjastatud digitaalselt/

Riivo Noor
vallavanem
Inga Vainu, 

5272963, inga.vainu@anija.ee
________________________________________________________________________________________________

F. R. Kreutzwaldi tn 6 


Üldtelefon: 619 9000 

Konto EE391010002018897002

Kehra linn 74307



Mobiil:        529 6771

SEB pank

Reg nr 75018816 


               E-post: anija@anija.ee

Konto EE922200001120120102

